Irgendwie hämmer z Thailand nie me so richtig internet gha, drum chunnt jetzt halt alles erscht vo dihei uus…  Mir händ ja de wiehnachtsaabig z'HK verbracht. Isch also ganz spannend gsii: En huufe volk uf de strass, vil musig (es meischte live, zum teil sogar zwei bands 10m vonenand wäg…) und am schluss es abezelle bis dases dänn 12i gsii isch…   Isch vode  stimmig öppe so gsii wie bimene zürifäscht, eifach ohni ghetz und gerangel. Hät spass gmacht.   Mer sind dänn am 25. am morge FRÜEH uf de flughafe und via SIN uf BKK gfloge womer dänn am spötere nami aacho sind und vom Papi und de Jane abgholt worde sind. Si händ eus dänn grad i euses hotel gfahre, es Dusit Thani zmitst ide stadt. Nachem iichecke simmer dänn grad wiiter is Shangri-La an fluss goge znacht ässe. Das isch eis vode wältbeschte hotel (natürli mit  ensprechende priise) und emene super znacht-buffet. Da gits vo frisch grilliertem seafood über suschtigem thai-food über japanisch (sushi & sashimi) über frücht über dessert (mit schoggi-brunne fürd simi) über weiss nöd susch no was… Isch also super gsii   Di nöchschte zwei tääg hämmer zumene grosse teil am swimming-pool vom hotel verbracht - mer händ eus ja schliesslich möse vode reise-strapaze erhole…   Mer sind eigentli nume zum hotel uus goge ässe und büecher jage…